TK เชื่อผลประกอบการปีนี้ดีขึ้น เก็งยอดขายรถจักรยานยนต์ปีนี้แตะ 1.75 คัน
TK เชื่อผลประกอบการปีนี้ดีขึ้นจากตลาดรถจักรยานยนต์ฟื้น เผยยอดขายรายเดือนดีขึ้นต่อเนื่อง คาดปีนี้มียอดขายรถจักรยานยนต์รวม 1.75 คัน
11 พ.ค. 2558

นางสาวปฐมา พรประภา กรรมการผู้จัดการ บริษัท ฐิติกร จำกัด (มหาชน) หรือ TK เปิดเผยว่า บริษัทเชื่อมั่นผลประกอบการปีนี้มีแนวโน้มดีขึ้นจากการฟื้นตัวของตลาดรถจักรยานยนต์และนโยบายเข้มงวดในการคัดคุณภาพลูกค้าต่อเนื่องมา 2 ปีต่อเนื่อง ซึ่งส่งผลโดยตรงต่อกำไรสุทธิในไตรมาสแรกของปีนี้เพิ่มขึ้น 49.9% จากช่วงเดียวกันของปีที่แล้ว มาอยู่ที่ระดับ 107.2 ล้านบาท
ด้านนายประพล พรประภา กรรมการและรองกรรมการผู้จัดการ TK กล่าวเพิ่มเติมถึงภาวการณ์แข่งขันธุรกิจเช่าซื้อรถจักรยานยนต์ที่รุนแรงในช่วง 2 ปีที่ผ่านมาเนื่องจากการหดตัวของตลาดรถจักรยานยนต์ลดลงติดต่อกันยาวนานถึง 19 เดือนตั้งแต่เดือนพฤษภาคม 2556 มาถึงเดือนพฤศจิกายน 2557 โดยตั้งแต่เดือนธันวาคม 2557 จนถึงมีนาคม 2558 ยอดขายรถจักรยานยนต์รายเดือนดีขึ้นตามลำดับ ซึ่งปีนี้ตลาดรถจักรยานยนต์น่าจะมียอดขายรวม 1,750,000 คัน